৬. মুসলিম অন্যায়ভাবে অন্যের জমি জবরদখল করে না।  দলিল: আয়েশা (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম বলেনঃ যে ব্যক্তি এক বিঘৎ পরিমাণ জমিতে জুলুম করল (অর্থাৎ, জোরপূর্বক দখল করল, কিয়ামতের দিন  আল্লাহ) তার গলায় সাত তবক জমিন পরিয়ে দেবেন।  (বুখারী: ৩/১৭০(২৪৫৩) ও মুসলিম: ৫/৫৯(১৬১২), রিয়াদুস্ সালেহীন: ১ম খণ্ড-২০৬]    ৭. মুসলিম সরকারী সম্পদ অবৈধভাবে অপচয় করে না।  দলিল: হামযার স্ত্রী হযরত হাওলা বিনতে আমের আল আনসারী বলেন, আমি রাসূলে আকরাম সাল্লাল্লাহু আলাইহি ওয়াসাল্লামকে বলতে শুনেছিঃ এমন অনেক লোক আছে যারা আল্লাহর মাল (অর্থাৎ, সরকারী ধন-সম্পদ) অবৈধভাবে ব্যায় করে, অপচয় করে। কিয়ামতের দিন তাদের শাস্তির জন্য জাহান্নামের আগুন নির্ধারিত রয়েছে।  [বুখারী: ৪/১০৪ (৩১১৮), রিয়াদুস্  সালেহীন: ১ম খণ্ড-২২১]    ৮. মুসলিম মানুষের প্রতি দয়া পোষণ করে।  দলিল: জাবীর ইবনে আবদুল্লাহ (রা) বর্ণনা করেন, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেনঃ যে ব্যক্তি মানুষকে দয়া করে না, আল্লাহও তাকে দয়া করেন না।  [বুখারী: ৯/১৪১(৭৩৭৬) ও মুসলিম: ৭/৭৭(২৩১৯)(৬৬), রিয়াদুস্ সালেহীন: ১ম খণ্ড-২৭৭]    ৯. মুসলিম তার অন্য মুসলিম ভাইয়ের জন্য তাই পছন্দ করে যা সে নিজের জন্য পছন্দ করে।  দলিল: আনাস (রা)-এর বর্ণনা অনুসারে রাসূলে আকরাম সাল্লাল্লাহু আলাইহি ওয়াসাল্লাম বলেনঃ তোমাদের  কেউই ঈমানদার হতে পারে না যতক্ষন না সে তার ভাইয়ের জন্য তাই পছন্দ করবে যা সে নিজের জন্য পছন্দ করে।  [বুখারী: ১/১০(১৩) ও মুসলিম: ১/৪৯(৪৫)(৭১), রিয়াদুস্ সালেহীন: ১ম খণ্ড-২৩৬]    ১০. মুসলিম স্বৈরাচারী জালেম ও মজলুম উভয়কেই সাহায্য করে।  দলিল: আনাস (রা) বলেন, রাসূলে আকরাম সাল্লাল্লাহু আলাইহি ওয়াসাল্লাম ইরশাদ করেনঃ তোমার ভাইকে সাহায্য কর, চাই সে (স্বৈরাচারী) নিষ্ঠুর জালিম হোক অথবা মজলুম। এক ব্যক্তি নিবেদন করলো, হে আল্লাহর রাসূল! লোকটা যদি মজলুম হয় আমি তাকে সাহায্য করব এটা বুঝতে পারলাম; কিন্তু  যদি সে জালিম হয় তাহলে আমি তাকে কিভাবে সাহায্য করব? তিনি বললেনঃ তাকে জুলুম করা থেকে বিরত রাখ, বাধা দাও। এটাই তাকে সাহায্য করার অর্থ।  [বুখারী: ৯/২৮(৬৯৫২), রিয়াদুস্ সালেহীন: ১ম খণ্ড-২৩৭]